Nantes, Sanxenxo

Santa Baia de Nantes é unha parroquia que se localiza no concello de Sanxenxo. Segundo o IGE, en 2016 tiña 758 habitantes (371 mulleres e 387 homes), o que representa un descenso continuado respecto ó ano 2009, cando tiña 793 habitantes, e ó ano 2000, cando tiña 781.

 Xeografía 
É a única parroquia do concello que carece de costa. Linda ó norte e ó leste con Meaño, ó oeste coas parroquias de Gondar e Adina e ó sur coa de Padriñán. A superficie da parroquia é de 4,3 km², distribuída en 15 entidades de poboación.

Nantes está cruzada de norte a sur pola autovía AG-41, que deixa á súa esquerda o Parque Empresarial de Nantes, duns 650.000 m²."El polígono fantasma" (Faro de Vigo, 20.10.2013).

 Patrimonio 
O actual templo parroquial foi levantado en 1965, deseñada por Alejandro de la Sota, sobre o terreo que ocupaba a igrexa anterior, románica, da que non quedan restos. No patio da igrexa consérvanse sepulcros antropomorfos atopados durante as obras de construción.

No lugar do Santo hai unha pequena capela construída en 1591, dedicada ó frade franciscano Xoán de Navarrete (1488-1528), considerado santo e a quen disque fai alusión o topónimo O Santo. Segundo a lenda tecida ó seu redor, frei Xoán faleceu aquí tras caer dun asno cando volvía ao convento de San Francisco de Pontevedra (onde está soterrado) despois de dar misa en Adina. Na fachada da capela loce un escudo coa imaxe de dous bois, que lembra a xugada que doou o abade para traer a pedra necesaria para a construción da capelaGran Enciclopedia Galega, s. v. Sanxenxo, t. 40, px. 163..

 Galería de imaxes 

 Lugares e parroquias 
 Lugares de Nantes 

 Parroquias de Sanxenxo 

 Notas 

 Véxase tamén 
 Ligazóns externas 
 Páxina web do concello de Sanxenxo 
 Igrexa de Santa Baia de Nantes 

 Outros artigos 
 Lugares de Sanxenxo

Categoría:Parroquias de Sanxenxo
Categoría:Parroquias de Galicia baixo a advocación de santa Baia